ส่วนที่ 1

บริษัทที่ออกหลักทรัพย์

ชื่อบริษัท บริษัท ไทยบรรจุภัณฑ์และการพิมพ์ จำกัด (มหาชน) ชื่อภาษาอังกฤษ เป็น" THAI
PACKAGING & PRINTING PUBLIC COMPANY LIMITED" ชื่อย่อ “TPP”

ประกอบธุรกิจ บรรจุภัณฑ์และการพิมพ์ประเภทกล่องกระดาษพิมพ์ออฟเซ็ท

ที่ตั้งสำนักงานใหญ่ เลขที่ 9/9 หมู่ที่ 6 ถนนกิ่งแก้ว ตำบลราชาเทวะ อำเภอบางพลี

จังหวัดสมุทรปราการ 10540

เลขทะเบียนบริษัทเลขที่ 0107537000947 (เดิมเลขที่ บมจ. 341)

โฮมเพจบริษัท www.tpppack.com

โทรศัพท์ 02 175 2201-8

โทรสาร 02 175 2218

ทุนจดทะเบียน 375,000,000 บาท (สามร้อยเจ็ดสิบห้าล้านบาทถ้วน)

ทุนจดทะเบียนชำระแล้ว 375,000,000 บาท (สามร้อยเจ็ดสิบห้าล้านบาทถ้วน)
ประกอบด้วยหุ้นสามัญ

  จำนวน 37,500,000 หุ้น มูลค่าหุ้นที่ตราไว้หุ้นละ 10 บาท

นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

ถนนรัชดาภิเษก เขตคลองเตย กรุงเทพฯ 10110

โทร. 0-2229-2800

ผู้สอบบัญชี สำนักงาน ดร. วิรัช แอนด์ แอสโซซิเอทส์ จำกัด

อาคารภาณุนี ห้อง 701 ชั้น 7 เลขที่ 518/3 เพลินจิต

กรุงเทพมหานคร 10330 โทร.0-2252-2860, 0-2255-2518

นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัท ที พี พี อินเตอร์เนชั่นแนล จำกัด

ชื่อภาษาอังกฤษ TPP INTERNATIONAL COMPANY LIMITED

ที่ตั้งสำนักงานใหญ่ 9/9 หมู่ 6 ถนนกิ่งแก้ว ตำบลราชาเทวะ อำเภอบางพลี

จังหวัดสมุทรปราการ 10540

ที่ตั้งสำนักงานสาขา           849 อาคารวรวัฒน์ ชั้น 22 ห้องเลขที่ 2203
ถนนสีลม  แขวงสีลม

  เขตบางรัก  กรุงเทพมหานคร 10500

ประเภทธุรกิจ ลงทุนในธุรกิจอื่น และเป็นตัวแทนจำหน่ายบัตรโดยสารเครื่องบิน

  และขนส่งสินค้าทางอากาศ

จำนวนและชนิดหุ้นที่ถืออยู่ เป็นหุ้นสามัญจำนวน (99%) 990,000 หุ้น

ทุนที่ออกจำหน่าย หุ้นที่ออกและจำหน่ายแล้ว 1,000,000 หุ้น

เป็นหุ้นสามัญ 1,000,000 หุ้น

มูลค่าหุ้นละ 100.00 บาท

ประวัติบริษัท

บริษัท ไทยบรรจุภัณฑ์และการพิมพ์ จำกัด (มหาชน) ได้ก่อตั้งขึ้นเมื่อวันที่ 9 พฤษภาคม พ.ศ. 2526
ด้วยทุนจดทะเบียน 20 ล้านบาท
โดยมีผู้ถือหุ้นทั้งหมดเป็นคนไทยซึ่งเล็งเห็นถึงความสำคัญของอุตสาหกรรมด้านบรรจุภัณฑ์ที่มีต่ออุตสาหกรรมโดยทั่วไป
โดยเฉพาะสินค้าของเด็กเล่นและสินค้าอื่นๆ ที่ผลิตเพื่อการส่งออก
โดยเห็นว่าบรรจุภัณฑ์มีส่วนสำคัญในการส่งเสริมการขาย
เพราะนอกจากการบรรจุภัณฑ์ที่ดีจะช่วยป้องกันสินค้าภายในกล่องแล้วยังมีส่วนในการจูงใจการซื้อและเป็นตัวเพิ่มมูลค่าในสินค้าอีกด้วย

บริษัทฯ เริ่มทำการผลิตในเดือนมีนาคม พ.ศ. 2527 ในระยะเริ่มแรกบริษัทฯ ได้ดำเนินกิจการ ณ
โรงงานเลขที่ 197/129-130 ถนนเพชรเกษม แจวงท่าพระ เขตบางกอกใหญ่ กรุงเทพมหานคร
โดยมีเนื้อที่ประมาณ 2 ไร่ มีพนักงานเริ่มแรก 60 คน ทำการผลิตเฉลี่ยเดือนละ 75 ตัน
และมียอดขายในปีแรกคือปี พ.ศ. 2527 จำนวน 24.5 ล้านบาท
และสินค้าส่วนใหญ่จะเป็นกล่องบรรจุภัณฑ์สำหรับสินค้าประเภทของเด็กเล่น
โดยเน้นคุณภาพกล่องที่มีความสวยงามและคงทนแข็งแรง

ต่อมาในปี พ.ศ. 2531 บริษัทฯ ได้จดทะเบียนเพิ่มทุนเป็น 40 ล้านบาท
เพื่อรองรับการขยายตัวของธุรกิจ
เนื่องจากนโยบายการส่งเสริมการลงทุนเพื่อการผลิตสินค้าเพื่อการส่งออกมีมากขึ้น บริษัทฯ
ได้มีการสั่งเพิ่มเครื่องจักรที่มีประสิทธิภาพทันสมัยมาใช้ในการผลิต นอกจากนี้บริษัทฯ
ได้เริ่มมีนโยบายขยายตลาดโดยการผลิตกล่องบรรจุภัณฑ์สำหรับสินค้าอุปโภคและบริโภคที่ใช้ภายในประเทศ
และจากเหตุผลที่ว่าบริษัทฯ สามารถผลิตกล่องบรรจุภัณฑ์ที่มีคุณภาพดีเป็นที่เชื่อถือของผู้ใช้ บริษัทฯ
จึงได้รับความไว้วางใจจากบริษัทผู้ผลิตสินค้าอุปโภคบริโภคชั้นนำ เช่น บริษัท ลีเวอร์บราเธอร์
บริษัท คอลเกต-ปาล์มโอลีฟ ฯลฯ
ให้เป็นผู้ผลิตกล่องผงซักฟอกขนาดใหญ่ที่ต้องการความแข็งแรงและสวยงาม

เนื่องจากธุรกิจของบริษัทฯ
ได้ขยายตัวไปอย่างมากและลักษณะของอุตสาหกรรมกล่องบรรจุภัณฑ์นั้นต้องอาศัยเนื้อที่ในการเก็บรักษา
ประกอบกับสถานที่ตั้งของบริษัทฯ มีปัญหาในด้านการขนส่ง
ผู้บริหารจึงเล็งเห็นว่าควรจะย้ายสถานที่ตั้งบริษัทฯ
เพื่อให้มีบริเวณกว้างขวางสะดวกในการทำงานและสามารถรองรับตลาดที่กำลังเติบโตอย่างรวดเร็ว
ดังนั้นในปี พ.ศ. 2531 บริษัทฯ จึงดำเนินการซื้อที่ดินประมาณ 31.5 ไร่ บริเวณถนนกิ่งแก้ว
ตำบลราชาเทวะ อำเภอบางพลี จังหวัดสมุทรปราการ และได้ทำการก่อสร้างโรงงานใหม่ขึ้น
และย้ายฐานการผลิตมาอยู่ที่นี่ทั้งหมด บริษัทฯ ได้ขยายกำลังการผลิตเพิ่มขึ้นเป็นเดือนละ 300 ตัน
โดยการสั่งซื้อเครื่องจักรพิมพ์ 5 สี ยี่ห้อ KOMORI
ซึ่งเป็นเครื่องพิมพ์ที่ควบคุมการทำงานด้วยระบบคอมพิวเตอร์และบริษัทฯ ยังได้เพิ่มเครื่องจักรอื่นๆ
ในสายการผลิตให้สอดคล้องครบวงจรกันด้วย เช่น เครื่องทำลอนลูกฟูก (Laminator)
เครื่องปั๊มกล่อง (Auto Platen) เครื่องตัดกระดาษ ตลอดจนเครื่องจักรอื่นๆ
ทั้งนี้เพื่อให้ผู้บริโภคมั่นใจในคุณภาพและความรวดเร็วในการผลิต

ในปี พ.ศ. 2533 บริษัทได้รับการพิจารณาจากคณะกรรมการตลาดหลักทรัพย์แห่งประเทศไทย
และได้รับอนุมัติให้เข้าเป็นบริษัทรับอนุญาตในตลาดหลักทรัพย์แห่งประเทศไทย
โดยมีปริมาณหลักทรัพย์รับอนุญาตครั้งแรกจำนวนหุ้น 5 ล้านหุ้น มูลค่าหุ้นละ 10 บาท บริษัทฯ
ได้มีการเพิ่มทุนจดทะเบียนหลายครั้งเพื่อรองรับการขยายตัวของบริษัทฯ จนถึงปัจจุบันบริษัทฯ
มีทุนที่ออกจำหน่ายและชำระเต็มมูลค่าแล้วจำนวน 375 ล้านบาท

บริษัทฯ ได้จดทะเบียนแปรสภาพเป็นบริษัทมหาชน จำกัด และเปลี่ยนชื่อบริษัทเป็นบริษัทมหาชน จำกัด
กับกระทรวงพาณิชย์ เมื่อวันที่ 25 มีนาคม พ.ศ. 2537 โดยมีทะเบียนเลขที่ บมจ.341
ปัจจุบันบริษัทตั้งอยู่ ณ เลขที่ 9/9

หมู่ 6 ถนนกิ่งแก้ว ตำบลราชาเทวะ อำเภอบางพลี จังหวัดสมุทรปราการ บนพื้นที่ขนาด 31.5 ไร่
มีเนื้อที่ใช้สอยเฉพาะโรงงาน 8,160 ตารางเมตร มีกำลังการผลิต 10,000 ตันต่อปี
มีพนักงานทั้งสิ้น 303 คน ณ วันที่ 31 ธันวาคม พ.ศ. 2552